אני אוהב לטייל בעולם. את הטיולים והחופשות שלי אני לרוב מתכנן ומזמין בכוחות עצמי.
כשאני טס לחו"ל אני מעדיף להזמין מקום לינה דרך Airbnb ולא במלון, צברתי לא מעט ניסיון בהזמנות דרך Airbnb כשוכר בסן פרנסיסקו, פריז, קייפטאון, במספר יעדים בדרום אפריקה, יפן, בודפשט ואפילו בירושלים. וגם כמשכיר שהשכיר את הדירה שלו דרך Airbnb למטיילים בזמן שהוא טייל.
חברים שלי כל הזמן שומעים ממני (או מהחדשות) על Airbnb וממש רוצים להתנסות בחוויה הזו.
אבל משום מה, כנראה כמו כל דבר חדש, לפעמים יש איזה רתיעה ופחד מהלא מוכר ואפילו קצת פחד "לטעות". אם גם אתם מכירים את החשש הזה, אז בדיוק בשבילכם: אלו שרוצים להתנסות בחוויה הזו, לשכור דירה חלום במחיר נמוך ולחוות את חו"ל כמו מקומי, כתבתי את המדריך הזה – Airbnb איך להזמין דירה בקלות ובנוחות.
לא לפחד! זה שווה את זה.
גם לי וגם להרבה אנשים שעוד לא התנסו בשירות כל שהוא קודם, יש איזה פחד מלהתנסות בדברים חדשים. אתם אומרים לעצמכם זו חופשה למה שאני לא פשוט אלך על בטוח ואקח מלון.
להרגיש בבית – זה נותן לכם חוויה ביתית ולחוות את המקום כמו מקומי -אתה מרגיש נעים ובבית בכל מקום שאתה טס אליו.
לרוב יש Wifi שווה ובחינם (ובמדינות מסויימות כמו נניח ביפן אתה גם יכול לקחת את ה Portable wifi איתך למשך היום).
לפעמים בעלי הבית משאירים לכם גם אופניים וכל מיני פינוקים שלא תקבלו במלון.
על פי רוב ובתיאום יהיה לכם גמישות בצ'ק אין/אוט – להרבה דירות יש בכלל מפתח/כניסה עם קוד או תיבה. ובעלי הבית לרוב מאפשרים להשאיר את המזוודות עד מאוחר יותר.
לפעמים פוגשים מארחים נחמדים ואז יש לך סוג של חבר מקומי שאפשר להתייעץ איתו לאן ללכת ולבלות.
והכי חשוב זה כיף!
היתרונות האלו משמעותיים מאוד בעיני אבל לפעמים בעיקר בגלל שזה פעם ראשונה שלכם עולים קצת חששות ואיזה פחד מלהתנסות בשירות לא מוכר או חשש מלהדפק כי אתם לא מתמצאים, בדיוק בשביל להסיר את החשש הזה לגמרי,כתבתי את המדריך הזה – כדי לעזור לכם להבטיח בחירה בדירה שהיא גם מעולה וגם שתתן לכם חוויה ייחודית ובמחיר משתלם.
אתם לא חייבים ליישם את כל הטיפים האלה לאיך לחפש דירה, אבל אם כן תעקבו אחריהם ותיישמו אותם אז באמת שכמעט ואין סיכוי שלא תהיה לכם חוויה מעולה, דירה שרבים אחרים כבר התנסו בה וממליצים עליה, וכנראה שתשיגו דירה חלומית וחופשה מדהימה ובזול.
הנה הטיפ שלי – תתנסו בזה בארץ!
קשה באימונים קל בקרב.
קחו את ה 150 ש"ח מתנה ותפנקו את עצמכם בצימר בארץ. תיישמו את כל הטיפים שאני כותב פה בפוסט לאיך למצוא דירה…בארץ. כן כן, פשוט תבחרו איזה דירה כיפית ביפו תל אביב או בגליל. ותעשו סופ"ש כיפי. ככה במקרה הכי גרוע שנפלתם (סבירות נמוכה אבל זה הפחד שלכם כנראה) תוכלו להכנס לאוטו ולחזור הביתה.
תחווה את החוויה הנעימה הזו ואני מבטיח לכם שבטיול הבא שלכם לחו"ל זה גם יהיה לכם קל ופשוט וגם אתם תרצו להזמין דירה דרך Airbnb.
ואם זה לא מספיק כדי לשכנע אתכם, אז נפנק אתכם ב 150 ש"ח מתנה להזמנה הראשונה שלכם ואני גם אוסיף המלצות על דירות שהייתי בהם. אז יאלה בואו נתחיל.
לפני שמתחילים – מתנות!
* הבהרה – אם תבחרו להשתמש בלינק הזה לרישום לשירות לא רק אתם תהנו מ 150 ש"ח, גם אני אהנה מקרדיט להשכרת דירת Airbnb לקראת הטיול הבא שלי, Win win .
לא מאמינים? גם אני לא האמנתי אבל זה לגמרי עובד, הנה תראו את תמונת המסך הזו מהחשבון שלי כבר מחכים לי 156$ לגמרי במתנה להשכרה או סתם חוויות בטיול דרך Airbnb וזה הצטבר לי רק בגלל שפינקתי חברים ומכרים שטסו והשתמשו בלינק המתנה שלי – כיף להם וכיף גם לי!
אז יאלה אחרי שהתפנקנו בא נראה איך אפשר תכל'ס להוציא מזה את המקסימום ולההפך למקצועני Airbnb אמיתיים.
למרות שבאמת השימוש בשירות פשוט ואינטואיטיבי מאוד, במדריך הזה אחלוק אתכם כמה טיפים מהניסיון שלי שיעזרו לכם למצוא את הדירה המושלמת באמצעות Airbnb.
ההחלטה המשמעותית ביותר עבורכם בבחירת מקום הלינה היא בחירת המיקום. לשם כך כדאי קודם לברר קצת איפה השכונות המומלצות ללינה. או לשאול חברים שכבר טיילו, או לחפש בפורמים/כתבות או לחפש איפה נמצאות האטרקציות המרכזיות או איפה מרוכזים מרבית המלונות.
ברגע שאתם יודעים מה השכונה המומלצת למגורים כדאי לרשום את הכתובת/שכונה הזו בחלון החיפוש של Airbnb, זה ימקד את החיפוש במציאת דירות במיקום הרלוונטי לכם.
לאחר מכן חשוב שתזינו את התאריכים הרלוונטיים ואת מספר האורחים. והקישו חיפוש.
כשתוצאות החיפוש יופיעו, תוכלו להוסיף אופציות נוספות למיון הדירות השונות שמופיעות בתוצאות.
שימו לב שאתם יכולים גם לראות את המיקום של התוצאות במפה מימין ו/או לבצע את החיפוש על בסיס המיקום של הדירה במפה (כלומר להקליק על המפה ולראות את הדירה) ו/או לגרור את המפה ימינה או שמאלה ולקבל תוצאות שיתעדכנו על פי קירבה למיקום החדש שסימנתם .
סינון לחדר פרטי מול "כל הדירה" – השאלה הזו תלויה בעיקר בכם ובהעדפות שלכם.
חדר פרטי אומר שתחלקו את הדירה (מקלחת ו/או מטבח) עם דיירים נוספים על כל המשתמע מזה.
למטייל הסטודנט והמתקרנף או זה החברתי במיוחד כמובן שבחירה באופציה הזו תהיה זולה יותר משמעותית מבחירת האפשרות כל הדירה. בעבר כשטסתי לטיסות עבודה עבור הסטארטאפ שלי ועל מנת להוזיל עלויות ישנתי ב"חדר פרטי", אציין שהחוויה תמיד הייתה נעימה ביותר על פי רוב המארחים לבביים, נחמדים ומעניקים את הפרטיות הדרושה.
אבל כיום לחופשות שלי ובוודאי כשאני טס עם יעל אשתי, אנחנו מעדיפים פרטיות מלאה בחופשה ולכן אני תמיד בוחר באפשרות "כל הדירה", בכל זאת אנחנו בחופש.
לרוב אני גם מסמן בסרגל המחיר עד כ 20$ מעל המחיר שאני מוכן לשלם רק כדי שאבין מה המבחר בטווח המחירים.
Instant Book הפעלת האופציה הזו תציג לכם דירות שאתם יכולים להזמין בתאריכים הרלוונטיים לכם מבלי בכלל להתכתב עם המשכיר ו/או לעמוד בקריטריונים שונים (ברירת המחדל בלי הפעלת האופציה הזו היא תהליך של הגשת בקשה ואישור הדדיים בין המשכיר למושכר). משתמשים חדשים לרוב יהססו מעט להזמין דירות על "עיוור" וירצו קצת להתכתב עם בעל הבית לפני הזמנת דירה.
האמת שהיום אחרי שאני מפעיל את הסינונים השונים שלי בבחירת דירה (יוסבר בפירוט בהמשך) אני אישית מעדיף כמעט באופן מוחלט את אופציית ה Instant book מכיוון שזה מבטיח לי שיריון של הדירה בלי צורך לחכות לתשובות או לגלות שמישהו הספיק להזמין את הדירה לפני.
אז ההמלצה שלי היא להפעיל את האופציה הזו.
לאחר התאמת החיפוש עם כל מה שנאמר לעיל. אני לרוב רץ על כל התוצאות בעין ויוצר לעצמי רשימת "מועדפים" באמצעות הקלקה על כפתור הלב ויצרת רשימה בשם היעד, אליו אני אוסיף כל דירה שנראית לי רלוונטית.
בשלב הזה אתם צריכים להגיע ל 5-10 דירות שבא לכם עליהם. אל תהססו להעיף מהחצי גמר כל דירה שעולה לכם איזשהו לבט או חוסר חשק לגביה.
תרוצו קצת פנימה בתוצאות החיפוש, ותוסיפו כל מה שרלוונטי לרשימת המועדפים שלכם.
רשימת המועדפים שלכם זמינה לכם תמיד כאן –www.airbnb.com/wishlists ואתם גם יכולים לחלוק אותה ולשלוח בלינק לחברים שמטיילים אתכם, והיא גם תתעדכן באם אחת מהדירות שגיליתם בה עניין כבר הוזמנה.
אבל אתם לא חייבים להסתמך רק על הרשימה שלי. הנה רשימות של מקומות פופולרים ומגניבים שאפשר לישון בהם – וכן יש אפשרות לשכור ארמונות ואפילו יאכטות.
עכשיו הגעתם לרשימה עם 5-10 מועמדים שאתם מעוניינים בהם. קודם כל תנקו את הרשימה לפי העין והתמונות למינימום של 2-3 דירות שמבחינתכם עלו לגמר.
פה אתם כבר צריכים לקרוא את האותיות הקטנות.
באיזה קומה הדירה? אם יתכן ובקומה גבוהה, חשוב לקרוא בתיאור הדירה אם יש או אין מעלית עם המחיר נמוך באופן מפתיע יתכן ואין מעלית ועם מזוודות זה יכול להיות לא כיף.
האם יש מטבח ואיך הוא נראה?
איך המיטות נראות ובאיזה גודל?
האם יש אור/חלונות/מרפסת והאם רואים את החוץ?
האם הדירה באמת קרובה לאזור שאתם רוצים ו/או האם קל להגיע ממנה ואליה בתחבורה ציבורית?
האם יש Wifi (או Wifi נייד להסתובב איתו בעיר) ו/או טלוויזיה.
אם אתם שוכרים רכב, האם יש חניה נוחה?
אם יש תמונות בעיקר של החוץ (ופחות של הדירה) זה קצת מחשיד וצריך להדליק נורית אדומה.
לא להתפשר על פחות מ 5 כוכבים בפידבקים.
כלל אצבע – הכלל הזה נכון תמיד אבל בטח למי שזו השכרה ראשונה שלו, עדיף ללכת על דירה קצת יקרה יותר עם הרבה המלצות ופידבקים, מאשר על דירה זולה יותר, שנראית פגז בתמונות אבל היא בלי שום חוות דעת של מישהו שהיה שם (אם אין לכם רוח ספורטיבית ונכונות להידפק, עדיף ללכת על בטוח).
מצאתם מועמד שנראה לכם מתאים, חשוב לקרוא את האותיות הקטנות.
תגללו לתחתית העמוד הסתכלו על הציונים השונים האם יש 5 כוכבים בכל המדדים ואם לא אז למה.
תקפידו לקרוא את התגובות של השוהים הקודמים – לרוב התגובות מאוד נחמדות, אבל חשוב לקרוא את זה בעין ביקורתית ולראות אם בין השורות מסתתרת טענה לגבי נוחות המיטות או מרחק מתחבורה ציבורית/סופר. האם כתבו ש"ישמחו לחזור" אם כן זה סימן טוב.
באופן כללי כשאתם טסים לעיר שלא הייתם בה אני ממש לא הייתי ממליץ להתפשר על כלום, יש ספק אין ספק, אם מישהו כתב משהו לגבי הנוחות של המיטה או רעש מהכביש לא הייתי מהסס והייתי מיד מוציא את הדירה מהתחרות לא משנה כמה היא זולה. אתם בחופש לא בעונש החופשה שלכם זה לא מקום לניסויים או לקמצנות זה לא שווה את הכסף. בסופו של דבר מה שתזכרו זה לא ה 10 דולר שחסכתם אלה שלא ישנתם כל הלילה בגלל הרעש. זה לא שווה את זה.
אם יש לכם שאלות על המיקום ו/או הדירה אתם מוזמנים לפנות למארח באמצעות לחיצה על Contact host ולהפנות אליו את השאלות. זה מאוד בסדר ומקובל ולרוב תקבלו מענה ידידותי ומהיר.
מחיר הדירות שראיתם ועל פיו סיננתם הוא המחיר ללילה.
אבל המחיר הזה לא כולל את התשלום ל Airbnb, מיסים מקומיים ו/או תוספת מחיר על שירותי ניקיון ו/או תוספת על אורחים נוספים. למי שלא מכיר את זה מראש זה יכול קצת לבאס, פתאום המחיר הזול קופץ.
אז קודם כל הנה, חשוב שתכירו את זה ושתקחו את זה מראש בחשבון. שנית אל דאגה אתם תקבלו פירוט מלא של התשלום שלכם לפני ביצוע התשלום ופשוט תחשבו את המחיר פר לילה אחרי כל התוספות.
חשוב לשים לב, זה לא אתר Booking! יש לזה יתרונות (כל התשלום מבוצע באתר, לא צריך לדאוג לכסף מזומן או כ.א במקום) אבל יש גם דברים שצריך לשים לב אליהם כמו לפני שמשלמים לשים לב למדיניות הביטול (מופיע מתחת למחיר, ובפירוט אודות הדירה).
המארח יכול לבחור מבין מגוון אופציות ש Airbnb נותנים לגבי מדיניות הביטול.
חשוב לשים לב איזה מדיניות הוא בחר והאם מדיניות הביטול מחמירה או גמישה ו/או כמה ימים יש לכם עד שאתם יכולים לבטל והאם ההחזר הוא מלא או לא.
שימו לב החלטת ההשכרה שלכם נשענה על הפידבק שמטיילים קודמים השאירו לדירה. זה המדד המרכזי שקובע אם כדאי או לא לבוא ללון בדירה. לכן חשוב מאוד שתקפידו להשאיר פידבק מדוייק. וגם אם ארע אירוע לא נעים (וזה קורה גם במלונות הכי טובים) חשוב שתשאירו פידבק ענייני עובדתי ומדוייק. זה חשוב לבעל הדירה וחשוב למטיילים אחרים שרוצים חופשה נעימה בדיוק כמו שאתם רוצים.
נראה מבלבל? זה ממש הרבה הרבה יותר פשוט ממה שאולי זה נשמע.
סוג דיור -לסמן "כל הדירה"
Instant Book – אם אתם רוצים להזמין וגמרנו, בלי התכתבות עם בעל הבית או שאלות.
סינון ראשוני – חצי גמר (5-10 דירות שבחרתם) – מה שמוצא חן בעינכם מבחינת העין/תמונות פשוט להוסיף לרשימת ה"מועדפים" שלכם.
סינון שני – גמר (בחירת הכלה) – לעבור על רשימת המועדפים ששמרתם, לבחור את זו שאתם אוהבים הכי ולקרוא את הפידבקים שהשאירו ואת האותיות הקטנות בדירה שהאהבתם.
– לא להתפשר על 5 כוכבים במיקום או נוחות.
– לוודא שאתם מכירים את מדיניות הביטול והיא סבבה מבחינתכם.
זהו, לשלם וליהנות – בהצלחה!
אם אהבתם את הפוסט הזה ומצאתם אותו שימושי תרגישו חופשי לשתף אותו עם החברים שלכם כדי שגם הם יתפנקו מהטיפים וההנחות (יש כפתורי שיתוף בתחתית).
אז כדאי להרשם לבלוג! (הרישום למייל נמצא בסרגל הצד מימין) – אני לא כותב הרבה פוסטים, אבל כשאני מפרסם זה לרוב פוסטים תכל'ס על דברים שיכולים לשפר את החיים, אז חבל לי שתפספסו – תרשמו!
והכי חשוב תהנו בטיול!